projecte-aina/catalan_government_crawling huggingface dataset:
L'Hospital Universitari Vall d'Hebron transforma la funcionalitat del Pavelló del Centre Esportiu Municipal Olímpics Vall d'Hebron en un Hospital de Dia Polivalent.
Aquest espai esportiu es feia servir com a Pavelló Salut arran de la crisi de la Covid-19 per atendre pacients amb aquesta patologia.
El Pavelló Salut és fruit de la col·laboració amb el Consorci Sanitari de Barcelona, ens format per l'Ajuntament de Barcelona i la Generalitat de Catalunya.
Dins d'aquesta col·laboració, la data d'habilitació del Pavelló Salut acaba amb el decret de l'estat d'alarma però s'estan preveient fases esglaonades i disposició parcial de l'espai, si s'escau, per a la finalització del projecte conjunt, tenint en compte també el moment de la possible activació dels usos propis del Poliesportiu.
Com que la fase més crítica de la pandèmia ha quedat enrere i cada vegada hi ha menys pacients ingressats a l'Hospital per la Covid-19, Vall d'Hebron ha endegat un pla per adaptar-se a la nova realitat. "
És una situació en la qual hem d'atendre pacients amb la Covid-19 però també pacients no Covid-19 i que havien deixat de venir a l'hospital a causa de la pandèmia ", explica la Dra.
Ara, l'objectiu de Vall d'Hebron és recuperar activitats assistencials que es van deixar de realitzar per evitar contagis. "
Hem decidit recuperar aquest Hospital de Dia Polivalent i traslladar-lo al Pavelló Salut per garantir la màxima seguretat dels pacients ", indica la Dra.
La subdirectora assistencial de Vall d'Hebron afegeix que "encara no podem retornar completament a un hospital no Covid-19, ja que tenim pacients amb aquesta patologia i pot haver-hi un repunt de casos".
Per la seva banda, la regidora de Salut, Envelliment i Cures de l'Ajuntament de Barcelona, Gemma Tarafa, destaca que des de l'inici de l'emergència sanitària la prioritat de l'Ajuntament ha estat reforçar el sistema sanitari i els hospitals de referència de Barcelona.
Per Gemma Tarafa, "cal posar en valor la feina de les diferents àrees municipals, així com del personal sanitari i les empreses i entitats que van adequar i medicalitzar en pocs dies 4 centres esportius".
Per a la regidora, era important aconseguir "protegir la població i anticipar-se a situacions de tensió hospitalària.
Ara anem un pas més enllà i, un cop superada aquesta fase preventiva, posem l'espai a disposició de l'Hospital fins que s'aixequi el decret d'estat d'alarma perquè pugui continuar oferint un servei eficaç i de qualitat".
Tractaments i proves ambulatòries
En aquest espai es fan tractaments i atenció ambulatòria que no precisen ingrés hospitalari.
A l'Hospital de Dia Polivalent es realitzen teràpies d'infusions intravenosa amb antibiòtics, teràpia substitutiva amb gammaglobulina en immunodeficiències primàries, teràpies biològiques per a patologies com la psoriasi, tractaments neurològics, i proves d'al·lèrgia, teràpies amb bombes d'insulina per a diabètics. "
Aquest dispositiu compta amb els professionals sanitaris i la tecnologia mèdica necessaris per realitzar aquestes activitats assistencials amb la màxima eficàcia i seguretat ", destaca la Dra.
Avui ha arribat una primera tramesa que es repartirà entre les àrees bàsiques de salut del territori.
Els tests els començaran a fer servir els professionals de l'atenció primària, principalment els usuaris de les residències geriàtriques amb simptomatologia compatible amb la COVID-19.
Aquest matí han arribat a la Regió Sanitària Girona un total de 6.260 tests ràpids per a fer proves serològiques de la COVID-19 que s'enviaran a les àrees bàsiques de salut del territori per tal de poder-los començar a utilitzar tan aviat com sigui possible.
Aquests tests corresponen a la primera tramesa del Departament de Salut, atès que està previst que n'arribin un total de 18.700 a la nostra demarcació properament.
La realització dels tests anirà a càrrec dels professionals de l'atenció primària, que els destinaran per fer proves als usuaris de les residències geriàtriques que presentin simptomatologia respiratòria compatible amb COVID 19.
Els resultats de les proves permetran organitzar internament els centres residencials per tal de separar els pacients positius dels negatius i prendre les decisions oportunes per evitar el contagi de casos.
Els casos positius seran aïllats de manera automàtica dins la mateixa residència o bé el pacient es derivarà en algun altre centre reservat per a pacients positius si a la mateixa residència hi ha dificultats per dur a terme els aïllaments necessaris.
Els casos que surtin negatius, seran reconfirmats per una prova de PCR.
Aquests tests ràpids també es faran servir entre la població reclusa del Centre Penitenciari Puig de les Basses que presentin simptomatologia compatible amb la COVID-19, i al centre de menors de Girona.
En els tests serològics, els resultats de la prova s'obtenen en només vint minuts i són més fiables en estadis més avançats de la malaltia.
Aquests tests es poden fer a peu de llit del pacient i són senzills de fer.
L'Institut Català de la Salut a Girona va posar en marxa el 20 de març passat un equip per fer extraccions de mostres als domicilis particulars dels pacients i a les residències per analitzar les PCR.
Aquest equip està integrat per tres parelles formades per diplomat i auxiliar d'infermeria, que es desplacen arreu de la Regió Sanitària Girona fent les extraccions a domicili, i aquesta setmana també s'han incorporat a l'equip voluntaris d'Open Arms.
Fins el passat dijous 16 de març, aquest equip havia extret 225 mostres, però es preveu que a partir d'ara el seu volum de feina incrementi notablement, arran de la posada en marxa dels testos ràpids a les residències i de l'increment sostingut d'activitat quirúrgica a l'Hospital Trueta.
L'equip s'encarrega de fer les extraccions a tots els centres residencials (geriàtrics, residències de discapacitats físics i psíquics, pisos tutelats...), al centre penitenciari Puig de les Basses i també a cases particulars de pacients.
En aquest darrer cas, es tracta de pacients oncològics que han de ser sotmesos a una intervenció quirúrgica a l'Hospital Universitari de Girona Dr.
Josep Trueta en els dos dies següents i que, de manera preventiva, es demana una PCR per saber si té Covid 19 o no.
Des del 28 de març aquesta activitat s'havia traslladat a l'Hospital Santa Caterina de Salt
Després de quasi un mes i mig, el proper dilluns 11 de març l'activitat assistencial de pediatria retornarà a l'Hospital Universitari de Girona Dr.
Des del 28 de març tota l'activitat de pediatria (excepte neonatologia) ha quedat concentrada a l'Hospital Santa Caterina de Salt, centre que s'ha fet càrrec de tota l'atenció dels infants de l'àrea del Gironès, Pla de l'Estany i Selva Interior, tant pel que fa a les urgències com l'hospitalització i de la resta d'activitat, així com dels pacients derivats pels hospitals comarcals de la Regió Sanitària Girona.
Així, el dilluns a les 8h es posaran en marxa les urgències de pediatria del Trueta, però els nens que hi hagi ingressats al Santa Caterina acabaran la seva hospitalització allà.
Aquesta mesura es va prendre després que l'atenció pediàtrica hospitalària veiés reduïda notablement la seva activitat i davant l'oportunitat que el trasllat donava de reconvertir els espais de pediatria en unitats de crítics per fer front a l'increment de pacients de gravetat que hi ha hagut durant la pandèmia.
D'una banda, la reducció de pacients crítics i, de l'altra, la posada en marxa de la nova unitat a la planta 9aB, han permès tancar les UCI provisionals que s'havien obert a la zona d'urgències pediàtriques i a la planta d'hospitalització de pediatria (la 2, 5 i 6) i recuperar així l'activitat pediàtrica.
Durant aquesta setmana passada s'han realitzat higienes a fons en aquests espais, així com de les instal·lacions de clima, per tal de poder recuperar atendre els infants amb total garantia.
Gran part de l'equip de pediatria, tant metges com infermeres, es van desplaçar a l'Hospital Santa Caterina on han estat desenvolupant la seva feina durant aquest mes i mig, fent equip amb els professionals que hi ha normalment al centre.
Per altra banda, quatre dels pediatres que normalment porten la UCI Pediàtrica i Neonatal, es van incorporar a l'equip de professionals que donava suport als metges intensivistes del Trueta, dels quals ara ja només en queden dos.
El Departament de Salut i l'Ajuntament de Barcelona treballen coordinadament per fer una recollida de mostres PCR intensiva a dos barris de la ciutat de Barcelona, Torre Baró i el Besòs i el Maresme, que les últimes setmanes han presentat una freqüència alta de casos de COVID-19.
Aquest cribratge massiu es farà aquest cap de setmana per a les persones no malaltes de totes les edats del conjunt del barri de Torre Baró, i la setmana vinent es farà durant tres dies a persones també asimptomàtiques, sense restriccions d'edat i residents de carrers específics del barri del Besòs i el Maresme.
S'espera fer unes 400 proves diàries a cada un dels barris.
La incidència de la COVID-19 per 100.000 habitants dels últims 14 dies (28 de juliol a 10 d'agost) ha estat de 510 a Torre Baró i 467 al Besòs i el Maresme, mentre que a tot Barcelona ha estat de 174.
A Torre Baró, ubicat al districte de Nou Barris, la recollida de mostres per fer les PCR tindrà lloc al Casal de Barri de Torre Baró el dissabte 15 i el diumenge 16 d'agost, des de les 9 del matí fins a les 19 hores, ambdós dies.
Pel que fa l'àrea del Besós i el Maresme –al districte de Sant Martí de Barcelona–, les PCR es faran entre el pròxim dilluns 17 d'agost fins al dimecres 19 d'agost a una àrea sanitària mòbil, que s'instal·larà al carrer d'Alfons el Magnànim (entre els carrers Jaume Huguet i Cristòfol de Moura).
Els tres dies, l'horari de les proves serà de les 9 del matí a les 19 hores de la tarda.
Les proves PCR per al barri del Besòs i el Maresme estan destinades a les persones residents a un clúster específic de carrers on s'estan detectant més casos de COVID-19: es tracta dels residents a tots els carrers compresos a la zona entre c.
Va ser la setmana passada quan Salut va engegar la cerca massiva de possibles casos de COVID-19 amb proves PCR, en persones asimptomàtiques, per trencar les cadenes de transmissió del virus.
Una estratègia de cribratge intensiu i d'intervenció comunitària a localitzacions específiques on havia pujat el nombre de casos i l'índex de contagi.
Les poblacions de Ripollet, Sabadell, Terrassa, la setmana passada, i Vilafranca del Penedès i Santa Coloma de Gramenet, des del dilluns i fins aquest divendres.
El Departament de Salut i l'Ajuntament de Manlleu treballen coordinadament per fer una recollida de mostres PCR a la població.
L'objectiu dels cribratges és el de detectar el màxim de casos asimptomàtics possibles, tallar cadenes de transmissió, aïllar contactes i limitar l'expansió del virus.
La previsió és realitzar 1.200 proves PCR al barri de l'Erm.
El cribratge massiu es realitza avui dimecres 23, divendres 25 i dilluns 28 de setembre per a les persones no malaltes, entre els 15 i els 55 anys i que siguin veïns i veïnes d'aquest barri.
La recollida de mostres es farà al Centre Cívic Frederica Montseny de 8:30 a 13:00 i de 15:00 a 20:00 hores per part dels professionals de l'EAP Manlleu.
Agents comunitaris realitzen aquests dies contactes amb el teixit social i fan difusió del cribratge, també a través de mediadors culturals i amb cartells en català i àrab.
A la vegada, demà dijous 24 de setembre es realitzarà un cribratge a l'Escola Puig Agut, amb el que es preveu detectar els possibles positius asimptomàtics.
Aquest cribratge està previst que contempli a tot l'alumnat, així com a la totalitat dels treballadors, tant els docents com a la resta de professionals.
El secretari de Salut Pública s'ha expressat així durant una altra de les habituals rodes de premsa per analitzar la situació epidemiològica de Catalunya per la COVID-19, que actualment es troba en una situació lleugerament millor que la setmana passada.
Argimon ha explicat que en els darrers dies, pel que fa a la corba del risc de rebrot, ha experimentat oscil·lacions abruptes, amb ascensos i descensos consecutius.
En aquest sentit, les dades pronostiquen que aquestes oscil·lacions seran la tendència en els propers dies i setmanes: "Sobretot, cal que la corba baixi, però en tot cas que no pugi més del que ho ha fet fins darrerament", ha dit.
Argimon també ha fet una valoració de l'estat en què es troba cada una de les regions sanitàries de Catalunya, valorant les dades que es comparteixen cada dia en el portal Dades COVID.
En aquest sentit, pel que fa a l'Alt Pirineu i Aran, s'ha felicitat pel descens de la corba -gràcies a algunes restriccions indicades i a cribratges que es seguiran fent-, així com també s'ha referit a la tendència favorable al Camp de Tarragona.
Pel que fa a la regió de Lleida, ha expressat la importància de seguir baixant els indicadors tant com sigui possible, mentre que pel que fa a Girona ha destacat que s'hagin aplicat mesures addicionals per contenir el risc de contagi i ha avançat un futur cribratge comunitari entorn de la capital gironina.
Durant la compareixença, i a banda de mostrar una comparativa del risc de rebrot de Catalunya amb la resta de comunitats autònomes de l'Estat espanyol, Argimon també ha valorat l'estat d'Espanya respecte la resta de països de la Unió Europea.
Finalment, Argimon ha explicat les estratègies de cribratges poblacionals a través de les escoles, on ja s'han realitzat fins a 34.892 PCR relacionats amb l'entorn escolar des del retorn a les escoles el 14 de setembre, les quals s'aniran incrementant en les properes setmanes.
Les diferents estratègies serveixen per analitzar quina és l'actuació més adient.
Un moment del cribratge a l'Hospitalet
Demà dijous s'inicia una acció de cribratge a escoles de Sant Adrià de Besòs, en el marc de la qual es faran PCR a l'alumnat de tres centres educatius (Escola Catalunya, Centre Concertat Sant Gabriel i Centre Concertat Amor de Déu) i al personal d'aquests centres.
A més, en una de les escoles (Escola Catalunya) es faran també proves als familiars convivents dels alumnes a partir de 3r curs.
Està previst que l'acció es dugui a terme entre dijous i divendres d'aquesta setmana.
L'acció es duu a terme a iniciativa dels departaments de Salut i d'Educació, coordinada pel Servei Català de la Salut, amb una operativa gestionada conjuntament per l'Atenció Primària de la Metropolitana Nord, de l'Institut Català de la Salut (ICS), i les direccions dels centres educatius.
També hi participa l'Ajuntament de Sant Adrià de Besòs, des d'on es dona suport i es coordina la gestió de les cues que s'hi puguin generar i tot allò relacionat amb l'espai de carrer.
El Banc de Sang i Teixits assumeix, també, l'anàlisi de les mostres que es recullen als autobusos.
La resta de mostres seran analitzades al laboratori de l'Hospital Germans Trias i Pujol.
Queden excloses de fer-se la prova totes les persones que en els últims 6 mesos s'hagin sotmès a una PCR i el resultat hagi estat positiu, així com les que tinguin símptomes compatibles amb la COVID-19.
Prop de 500 mostres a un institut de l'Hospitalet
D'altra banda, ahir es va realitzar el primer cribratge general a un centre educatiu de la Regió Sanitària Metropolitana Sud.
El centre escollit va ser l'Institut Eduard Fontseré, al Barri de La Florida de L'Hospitalet.
En els propers dies estan programats 12 cribratges més a la zona.
L'equip que es va desplaçar estava format per professionals d'infermeria, de pediatria, de medicina de família, auxiliars d'infermeria i administratius de l'Atenció Primària Costa Ponent de l'ICS.
Es van recollir mostres per fer les PCR a un total de 456 persones, entre professorat, alumnat i personal auxiliar de l'Institut.
La recollida de mostres de l'alumnat és un frotis nasal, una tècnica poc invasiva respecte d'altres.
En el cas de resultats positius, és trucarà a la família i es citarà a la persona per fer-se un test serològic i així determinar si la infecció és actual o passada.
Els resultats de la serologia s'obtenen al moment.
La resta de resultats es poden consultar a La Meva Salut després d'un màxim de 48 hores.
Durant els propers dies es preveu fer una recollida de 5.000 mostres per fer PCR a tots els centres educatius del Barri de La Florida.
La consellera de Salut, en la seva compareixença a la sala de premsa del Parlament, aquesta tarda.
La consellera de Salut, Alba Vergés, ha reiterat la necessitat que reduir al màxim la mobilitat amb la ciutat de Madrid i la seva àrea metropolitana a causa dels elevats indicadors epidemiològics de COVID-19 que presenta.
Vergés ho ha dit a l'acabament de la reunió del Consejo Interterritorial de Salud, en què s'ha posat sobre la taula la proposta del govern de l'Estat espanyol d'augmentar, de forma generalitzada però motivada pels indicadors de Madrid, les restriccions arreu per a combatre l'extensió del virus.
La titular de Salut ha expressat la seva "decepció, tristesa i preocupació" per una reunió del Consejo que ha esdevingut "un circ", en tant que el document de propostes del Ministeri de Salut ja ha esdevingut un "paper mullat" per la pròpia negativa de la comunitat madrilenya a aplicar-les abans que es celebrés la reunió.
"Fa setmanes que demanem una actuació més contundent a la Comunitat de Madrid, que posa en risc la ciutadania de Madrid i de més enllà.
El més trist és que Madrid continua sense actuar i sense voluntat de fer-ho", ha reblat.
"Tot i que fa molts dies que van tard en la presa de mesures, com reconeixen experts d'aquí i d'allà, pensàvem que acordarien decisions, sense interferir en les competències dels territoris.
Però no ha estat així", ha lamentat Vergés.
La consellera ha criticat que les xifres de Madrid "serveixin com a excusa per a imposar-nos mesures" malgrat ser molt menors que les que presenta ara Catalunya.
"A aquestes alçades, a 30 de setembre, amb epidèmia i morts des del març, seguim demanant responsabilitat i actuar a qui presenta unes xifres com aquestes, en un context de mobilitat rellevant respecte altres territoris", ha afegit Vergés.
La titular de Salut la lamentat que "Madrid continuï sense actuar 9 dies després d'una trobada on només hi havia banderes".
"No és just per a la ciutadania que està contribuint respectant les mesures, pels professionals que estan responent a la pandèmia des de tots els àmbits, per tota la feina feta amb tots els sectors de la societat per mantenir activitat, per l'esforç necessari que suposa mantenir obertes les escoles, ni tampoc és just tensionar el sistema de salut", ha emfatitzat.
Pel que fa a la proposta estatal presentada, Vergés nega sentir-se interpel·lada, perquè " nosaltres vam actuar molt abans i perquè fa referència a unes xifres extremes que no tenim".
"Hem reclamat mantenir intactes les nostres competències.
Ens fem responsables, ens posem al davant i fem el que sigui.
Però en allò on un altre també té responsabilitat, com la mobilitat, aquest altre s'ha d'implicar", ha dit abans d'afegir que acceptar una proposta com aquesta confondria i posaria en risc la ciutadania, en tant que podria entendre que fins que no s'arribessin a dades tan negatives com les de Madrid no caldrien mesures ni restriccions ara vigents.
La Fundació Privada Sociosanitària i Social Santa Tecla assumirà la direcció i la gestió del centre per a gent gran
El Servei d'Inspecció del Departament de Treball, Afers Socials i Famílies ja ha obert un expedient a la gestora del centre que pot derivar en una sanció
El Departament de Salut ha intervingut la residència Calafell Park per la situació complexa en quant a contagis que presenta aquest centre d'atenció a la gent gran, amb un brot de covid-19 que afecta 82 persones (62 residents i 20 treballadors).
Per la seva banda, el Departament de Treball, Afers Socials i Famílies ha obert un expedient sancionador a l'entitat que gestionava la residència fins ara.
Per tal d'estabilitzar la situació al centre residencial, el Departament de Salut n'ha assignat provisionalment la direcció i la gestió, fins ara a càrrec d'ACEBI, a la Fundació Sociosanitària i Social Santa Tecla, que forma part de la Xarxa Santa Tecla.
Les dotacions de personal que siguin necessàries al centre residencial les aportarà la Fundació Sociosanitària i Social Santa Tecla i el personal actual del centre en quedarà sota la seva direcció.
Aquesta intervenció té l'objectiu principal de realitzar un pla d'actuació que garanteixi la viabilitat tècnica de la residència en el seu conjunt tant en aspectes sanitaris, socials, organitzatius i de gestió de qualitat a curt i mig termini.
L'aportació concreta de recursos humans de la Fundació Sociosanitària i Social Santa Tecla de Tarragona estarà condicionada a la realització d'una auditoria integral inicial que permeti determinar l'estat de la situació de la residència.
Salut ha adoptat la intervenció com a mesura, atès que els informes constaten que el centre es troba en una situació excepcional d'impossibilitat per complir amb l'Ordre SND/265/2020, de 19 de març, de mesures relatives a les residències de persones grans i centres sociosanitaris davant la situació de crisi ocasionada per la covid-19.
Després de visitar el centre, el Servei d'Inspecció del Departament de Treball, Afers Socials i Famílies i Salut Pública han constatat la necessitat d'obrir un expedient que podria suposar una sanció a la gestora del centre o altres mesures.
Els malalts crònics hauran de tornar a contactar amb el seu metge de capçalera per a adquirir els medicaments del seu pla de medicació un cop aquest caduqui.
"Cal una supervisió mèdica almenys anual dels tractaments.
Durant el confinament s'assumia que el risc de no tenir aquesta supervisió durant 1 o 2 mesos era menor que el risc d'acudir als serveis mèdics a visitar-se presencialment", explica la gerent del Medicament del Servei Català de la Salut, Caridad Pontes.
Aquesta mesura excepcional es va aprovar el passat 18 de març per tal d'evitar anar al CAP i d'acord amb el Consell de Col·legis Farmacèutics de Catalunya (CCFC).
Actualment el pla de medicació haurà d'estar al dia i tots aquells que el tinguin caducat s'hauran de posar en contacte amb el metge trucant al seu centre d'atenció primària (CAP) o a través de La Meva Salut.
"Ara tenim més establert l'accés a la telemedicina i és fàcil contactar amb els metges per valorar si es pot renovar la recepta sense necessitat de personar-se als centres.
Cal tenir present que estar més de tres mesos sense supervisió per part del metge és arriscat.
Ha d'haver-hi un control per tal que, si és imprescindible per motius clínics (necessitat d'exploracions o proves), es pugui fer un control.
La gerent del Medicament finalitza explicant que es manté la possibilitat de poder anar a la farmàcia amb la targeta sanitària individual (TSI), de manera que si no cal realitzar una visita per criteris clínics es pot continuar evitant haver d'anar al centre de salut.